Moenie die moesies mis nie | Health24
Sekere moesies moet gereeld ondersoek word.
Sekere moesies moet gereeld ondersoek word – "die onreëlmatige moesies wat effens soos gebakte eiers lyk," sê die dermatoloog Dr Mohamed Docrat. "Dié 'displastiese' moesies het 'n hoë risiko en moet met 'n moesie-kartering ('n rekenaargebaseerde evaluering) gemonitor word."
Gaan ook vir 'n gereelde velondersoek en -skandering indien jy:
Anders as wat mense dink, is die groter en meer opmerklike moesies – soos dié wat effens uitstaan – minder geneig om gevaarlik te wees. "Moesies wat die meeste dui op melanoom is klein, plat en donker," sê die dermatoloog Dr Rowena McKenzie van Kaapstad.
Dié soort moesie sit plat teen die vel en lyk soos baie donker sproete. Hoewel die feit dat die moesies hul verskyning gemaak het, nie dui op gevaar nie, kan 'n verandering in die moesies se voorkoms 'n gevaarteken wees.
Die boodskap hieragter? Wees paraat. Gaan vir 'n moesie-kartering by jou dermatoloog en laat jou moesies gereeld ondersoek. Meet die klein, plat en donker moesies jaarliks om te kyk of hulle enigsins van grootte verander. As die buitenste kante van die moesie oneweredig raak of enigsins van voorkoms of vorm verander, gaan praat met jou dokter.